1 ડીસેમ્બરના રોજ સમગ્ર વિશ્વમાં વર્લ્ડ એઇડસ દિવસની ઉજવણી કરવાની તૈયારી સરકાર તેમજ વિવિધ એનજીઓ દ્નારા કરવામાં આવનાર છે, જેનો હેતુ એ છે એચઆઇવી એઇડ્સથી પીડાતા લોકોને તેમનો હક મળે તેમજ સમાજ તેમને હકારાત્મક રીતે જોવે તે છે. પરંતુ, પડદા પાછળનું ચિત્ર કઇક અલગ જ છે કારણ કે હજુ પણ એચઆઇવી પ્રભાવિત લોકોને પોતાના હક નથી મળતા. ગુજરાત સ્ટેટ નેટવર્ક ઓફ પીપલ લીવીંગ વીથ એચઆઇવી-એઇડસ (જીએસએનપી પ્લસ)ના સ્ટાફના જણાવ્યા મુજબ હાલ પણ ઘણી સ્થિતિ એવી છે કે જેમાં મુશ્કેલી પડી રહી છે. જેમાં એક મુશ્કેલી એવી છે કે એચઆઇવી પીડીત પરિવારના બાળકો ભલે તે એચઆઇવી પીડીત હોય ન હોય તેમને સરકાર દ્વારા તેમને ખાસ સ્કોલરશીપ આપવામાં આવે છે. પણ સ્કોલરશીપના ફોર્મ પર એચઆઇવી એઇડ્સ પીડીત વિદ્યાર્થીની સ્કોલરશીપ માટેનું હેડીંગ મારવામાં આવ્યું છે. જેના કારણે વિદ્યાર્થીની ઓળખ છતી થઇ જાય છે.